
Alexandru Ioan Cuza, impreuna cu guvernul condus de Mihail Kogalniceanu, in ziua de 17 decembrie 1863, au 
adoptat „Legea secularizarii averilor manastiresti”, care prevedea urmatoarele: 


„ Toate averile manastiresti inchinate si neinchinate, precum si alte legate publice sau daruri facute de diferiti 
testatori si donatori din Principatele Unite la Sfantul Mormant, la Muntele Athos, la Sinai, precum si la 
mitropolii, episcopii si la metoacele lor de aici, din tara, si la alte manastiri si biserici din orase sau la 
asezaminte de binefacere si de utilitate publica, se proclama domenii ale Statului Roman, iar veniturile acestor 
asezaminte vor fi cuprinse in bugetul general al statului.” 


Legea secularizarii a vizat, din pacate, si averile manastirilor romanesti. 


Cititi va rog mai multe la: 


https://www.crestinortodox.ro/religie/secularizarea-averilor-manastiresti-1863-135660.html 


lata si ce scria Florin Stuparu in articolul sau din revista AXA: 


E 


„A doua [,,etapa” legislativă] începe prin secularizarea averilor mănăstireşti (IST8).” Nu cu asta a început, căci 
nici nu putea. Nu, pentru a izbuti să împlinească poruncile stăpînilor europeni, săturîndu-şi totodată nebuneasca 
trufie şi slavă deşartă, in 1863 Cuza face întîi şi întîi o mişcare dibace: impinge la conducere un guvern din 
credincioşi de ai săi, în cap cu Mihail Kogălniceanu, haită învechită în rele, şi dizolvă Adunarea Legiuitoare 
(parlamentul „democratic”), apucînd astfel întreaga putere. Prin „lovitura sa de stat”, micul nostru bonaparte 
bahluiano-dimbovitean — cu pieptul plin de „stele învăpăiate” (medalii francmasonnice), cîştigate în războiul cu 
neamul românesc — urma pilda şefului său, zisul „Împărat”(!) Napoleon al III-a (fost preşedinte al Republicii 
Franceze de la 1848, pe numele lui de om Ludovic Bonaparte, nepotul ,,marelui” Napoleon) care şi el se auto- 
întronase la vremea lui împărat cu puteri depline. 


Abia după aceea, slobozindu-se de toate friiele parlamentare, fostul anarhist ajuns acum monarh purcede hotărît 

la dărîmarea creştinismului moldo-valah, cea mai puternică cetate a Ortodoxiei în acea vreme. Căci Principatele 

se osebeau de celelalte tari drept-credincioase prin puterea pe care le-o dădea monahismul, aşa cum Rusia țarilor 
se sprijinea pe tăria armatei. 


[...] 


Căci legea „secularizării” mănăstirilor „închinate” — „atît de entuziast votată, decretată şi promulgată în 
decembrie 1863 — prevedea în primul său articol fără nici un echivoc că: «Toate (s. m.) averile monastireşti din 
România sînt şi rămîn averi ale Statului.» Se extindea astfel efectul ei şi asupra proprietăţilor mănăstirilor 
neînchinate şi chiar şi ale centrelor eparhiale, deşi dintru început se vorbise numai de cele ale mănăstirilor zise 
«inchinate»" 


Dar lucrurile nu se opresc aici: odată isprăvită cu bine şi această trebuşoară, procuratorul provinciei Romania 
Unită S. A. — strîns hátuit şi îmboldit cu pintenii de stăpînii Europeni — se apucă să schimbe înseşi rinduielile 
Bisericii ,,nationale". Astfel, la „începutul anului 1864, guvernul a vrut să introducă în tara calendarul 
gregorian”. 


[...] 


Cuza a „secularizat” nu numai mănăstirile şi averile lor, Biserica şi aşezămintele ei, ci întreaga viaţă a 
Românilor. Aşa, într-o nenorocită zi de 1 aprilie a anului 1864, „Cuza a promulgat Legea comunală, iar la 4 
decembrie Codicele civil. Prin art. 92 al Legii comunale, s-a luat Bisericii sarcina de a întocmi actele de stare 
civilă — naştere, căsătorie, deces — pe care o avusese pînă la acea dată, şi s-a trecut în seama primarilor comunali, 
care astfel au devenit şi «ofiţeri ai stării civile»" (SER). Cu alte cuvinte, comisarii Antihristului au ridicat 
preotului vrednicia de păstor al enoriaşilor săi, aceasta trecînd asupra lu’ dom’ primar guvernamental si a cetei 
sale de tilhari intáritati prin telegraf de la „centru”. A fost o nenorocire mai mare decît oricare alta de pînă atunci, 
căci din acea clipă Ortodoxia a încetat să mai aibă vreo putere în rînduirea vieţii obşteşti şi norodul a început să 
nu mai trăiască de loc creştineşte. 


Si, pentru ca lucrarea să fie temeinică, politaiul de la Ruginoasa a mai puşcat nişte porunci europene, care ne-au 
povirnit de-a binelea în ripa vietuirii nu doar páginesti, ci şi umanist-antihristice. Astfel, a legiuit incestul, curvia 
şi prea-curvia „cu acte în regulă”: „Între prevederile noului Cod civil figurau şi unele în care erau «atinse şi 
cestiuni din rezortul bisericesc». În art. 144, de pildă, netinindu-se seama de deciziile unora din canoane, care 
îngăduie căsătoria numai după a şaptea spitá de înrudire, s-a legiferat că «în linie colaterală căsătoria este oprită 


numai pînă la a patra spita inclusiv»; iar în art. 151, în care se vorbeşte de «celebrarea» căsătoriei civile, s-a omis 
cu totul de a se mai prevedea pentru cei ce au convenit şă-şi ducă restul vieţii împreună şi a obligaţia de a 
«celebra» şi Taina cununiei în cadrul Bisericii. De asemenea, în art. 216 s-a decretat că «despártirile căsniceşti — 
divorturile — nu se vor putea face decît numai la tribunalul civil al districtului în care soţii îşi au domiciliul», desi 
pînă în acest an ele se judecaseră numai la tribunalele bisericeşti. Aceasta, pe de o parte a dus la desfiinţarea 
acestora din urmă, iar pe de alta, la trecerea tuturor dosarelor cásnicesti al tribunalele civile judeţene. În sfârşit, el 
a dus şi la pronunţarea despărțirii numai înaintea tribunalelor civile, «fără ca Biserica sá mai fie incunostiintatá 
de aceasta»” 


[...] 


Cuza a fost primul mare „iluminat” şi „luminător” de la noi căruia i s-a dat in sarcină scoaterea bietului norod 
Moldo-Valah din „beznele” Ortodoxiei şi alinierea lui în marşul universal către strălucirile „progresului”, Pentru 
asta, el a pus neasemuită rîvnă în ctitorirea învăţămîntului ateu românesc. Cum zice o Istorie de a 4-a, 
„Domnitorul Al. I. Cuza a despărțit învățămîntul de biserică” (IST4). Ceea ce vrea să spună cá onorabilul nostru 
fost colonel şi ministru de interne a ridicat Bisericii dreptul de a-i educa pe copii Români botezați, dárimind 
învățămîntul crestinesc şi infiintindu-l pe acela zis ,,laic” (=ateu), adică scoala antihristicá, organ al Statului 
antihristic! Atunci, s-a petrecut ceva cumplit: întreaga aşezare firească a obştii româneşti s-a prăbuşit în clipa 
cînd preotul a fost despuiat de vrednicia dăscălească, ce a fost dată umaniştilor mercenari ai minciunii, şi cînd 
însăşi preoţia a fost trecută între îndeletnicirile functionáresti ale Ministerului Instrucțiunii şi Cultelor. 


[...] 

